Echu gantañ, peont eo mont. Pa laka e droad war bazenn gentañ an diri e well an nebeut boutailhadoù eoul a zo bet lezet da straniñ aze. Re aes, re glasel, met perak ket ? Gant an holl drammet a-us ne vo souezhet den ebet. Ha skarzhet e vo un nebeud loustoni a-ziwar ar bed-mañ. Skuilhañ a ra an eoul e pep lech. Pignat gant an diri a ra en ur skuilhañ choazh. Diwall de votoù, memestra. Ne chomo ket kalz  tra eus an ti. Un alumetezenn ? Neus ket, nen deus nemet e Zippo gantañ. Ne vanno ket e zirenn en eoul. Kavout a ra ur chozh tamm kazetenn, aet melen gant an oad, lakaat tan ennañ hag e vannañ war an eoul ledet, flaerius. Ha redek, didrouz. Met neus den ebet de welet, forzh penaos.